Суземскі раён

Суземскі раён () — адміністрацыйна-тэрытарыяльная адзінка на паўднёвым усходзе Бранскай вобласці Расіі. Адміністрацыйны цэнтр — пасёлак Суземка.

 Геаграфія 
Мяжуе з Сеўскім раёнам на паўднёвым усходзе, Камарыцкім раёнам на ўсходзе, Брасаўскім раёнам на паўночным усходзе, Трубчэўскім раёнам на захадзе, Наўлінскім раёнам на поўначы, Сэрэдына-Будскім раёнам Сумскай вобласці Украіны на поўдні.

Плошча тэрыторыі — 1339,32 км².Тэрыторыя Суземскага раёна

 Гідралогія 

Па тэрыторыі раёна цякуць некалькі рэчак:
 Бобрык
 Няруса (прыток Дзясны)
 Сеў (прыток Нярусы)
 Тара
 Уль

 Флёра і фаўна 
На тэрыторыі Трубчэўскага і Суземскага раёнаў размяшчаецца запаведнік «Бранскі лес».

 Экалогія 
Пасля катастрофы на Чарнобыльскай АЭС частка раёна апынулася ў зоне забруджання ізатопамі стронцыя-90 і цэзія-137. Плошча забруджаных лясных тэрыторый на 1 студзеня 2004 года складала 4059 га са шчыльнасцю забруджвання да 5 Кы/км²Радыяцыйнае забруджванне тэрыторыі Бранскай вобласці .

 Гісторыя 
Суземскі раён быў утвораны ў 1929 годзе ў складзе Бранскай акругі Заходняй вобласці, у 1937 годзе ўвайшоў у склад Арлоўскай вобласці, а з 1944 года знаходзіцца ў складзе Бранскай вобласці. Неаднаразова расфармоўваўся і аднаўляўся.

 Адміністрацыйна-тэрытарыяльны падзел 
Пасля муніцыпальнай рэформы (2005) у раёне маецца 2 гарадскія і 5 сельскіх паселішчаў:

Гарадскія паселішчы:
 Кокараўскае гарадское паселішча
 Суземскае гарадское паселішча
Сельскія паселішчы:
 Алешковіцкае сельскае паселішча
 Новапагошчанскае сельскае паселішча
 Няўдольскае сельскае паселішча
 Селячанскае сельскае паселішча
 Холмецкае сельскае паселішча

 Транспарт 
Па тэрыторыі раёна праходзіць чыгуначная лінія Бранск — Кіеў; ад станцыі Суземка адыходзіць чыгунка на горад Трубчэўск і пасялак Белая Бярозка. Па чыгунцы ажыццяўляецца грузавое злучэнне (пасажырскае злучэнне спыненае ў 2004 годзе).

Усе буйныя дарогі раёнe асфальтаваныя:
 Суземка —  «Украіна»
 Суземка — Трубчэўск
 Суземка — Холмечы
 Суземка — Зярнова

Дзейнічаюць аўтобусныя маршруты «Суземка — Зярнова», «Суземка — Дзянісаўка», «Суземка — Сеўск» і некалькі іншых.

 Спасылкі 

 Гісторыя адміністрацыйных пераўтварэнняў Бранскай вобласці 

Катэгорыя:Раёны Бранскай вобласці